Hirvieläimet
Vesikauris, joka elää Kiinassa, on hirvieläinten keskuudessa poikkeus, sillä se elelee yksinään eikä kummallakaan sukupuolella ole sarvia. Uroksella on sarvien sijasta voimakkaasti kehittyneet torahammasmaiset kulmahampaat. Vastaavanlaiset hampaat ovat myös tupsuhirvellä ja muntjakeilla, joilla niilläkään sarvet eivät ole erityisen isot. Metsäpeuralla ja muilla peuran alalajeilla myös naarailla on sarvet.
Baweanhirvi
Baweanhirvi eli kuhlinhirvi ("Axis kuhlii") on äärimmäisen uhanalainen hirvieläin, jota tavataan kotoperäisenä Indonesiassa, Jaavan luoteispuolella sijaitsevalla Baweanin saarella. Aiemmin sen katsottiin olevan samaa lajia sikahirven ("Axis porcinus") kanssa, mutta nykyisin se on yleisesti tunnustettu omaksi lajikseen.